Kikka Laitinen
Kirsi-Marja ”Kikka” Laitinen (s. 8. lokakuuta 1960 Lempäälä) on suomalainen laulaja-lauluntekijä, sanoittaja ja säveltäjä. Musiikin tekemisen ja esittämisen ohella hän luennoi omiin kokemuksiinsa pohjautuen työhyvinvoinnista, yrittäjyydestä, tekijänoikeuksista ja henkisestä voimasta.
Kikka
Kikan tunnetuimpia hittejä olivat muun muassa ”Sukkula Venukseen”, ”Mä haluun viihdyttää”, ”Tartu tiukasti hanuriin” ja ”Apinamies”. Laulujen kirjoittajana oli aluksi muun muassa Juha ”Watt” Vainio, myöhemmin tämän poika Ilkka Vainio ja säveltäjänä Veikko Samuli. Viimeiseksi jääneelle "Herkut lisukkeineen" -albumille Kikalle lauluja kirjoitti salanimellä myös Pauli Hanhiniemi.